ມີກໍາມັນຕະພາບລັງສີ ເຈືອປົນ ຢູ່ໃນອາຫານ ທີ່ຍີ່ປຸ່ນ
ພົບກໍາມັນຕະພາບລັງສີ ໃນອາຫານ ໃກ້ໆກັບ ໂຮງໄຟຟ້ານິວເຄລຍ ທີ່ມີບັນຫາຂອງຍີ່ປຸ່ນ
ຫົວໜ້າກອງເລຂາຂອງລັດຖະບານຍີ່ປຸ່ນກ່າວໃນວັນເສົາ ມື້ນີ້ວ່າລະດັບກຳມັນຕະພາບລັງສີທີ່ເພີ່ມຂຶ້ນໄດ້ພົບເຫັນ ຢູ່ໃນນໍ້ານົມແລະຜັກຫົມໃກ້ໆໂຮງໄຟຟ້ານິວເຄລຍທີ່ໄດ້ ຮັບຄວາມເສຍຫາຍໃນແຂວງ Fukushima ທ່ານ Yukio Edano ກ່າວຕໍ່ກອງປະຊຸມຖະແຫຼງຂ່າວ ວ່າ ເຖິງແມ່ນລະດັບກຳມັນຕະພາບລັງສີໄດ້ກາຍຂີດມາດ ຕະຖານທີ່ລັດຖະບານກຳນົດໄວ້ກໍຈິງ ແຕ່ອາຫານທີ່ຖືກ ກວດສອບນີ້ ບໍ່ໄດ້ເປັນໄພອັນຕະລາຍຕໍ່ສຸຂະພາບໃນທັນ ທີ ນີ້ແມ່ນເທື່ອທຳອິດທີ່ໄດ້ມີການພົບເຫັນກຳມັນຕະພາບ ລັງສີຢູ່ໃນອາຫານ ນັບແຕ່ໄດ້ເກີດແຜ່ນດິນໄຫວແລະຟອງ ຍັກສຸນາມິ ໃນວັນທີ 11 ມີນາຜ່ານມາຊຶ່ງໄດ້ກໍ່ໃຫ້ເກີດວິ ກິດການນິວເຄລຍນັ້ນ ຂະນະດຽວກັນ ໜ່ວຍດັບໄຟ ຂອງຍີ່ປຸ່ນເລີ່ມທຳການຊີດນໍ້າ ເຂົ້າໃສ່ເຕົາແຍກໜ່ວຍທີ 3 ຄືນ ອີກ ໃນຕອນບ່າຍຂອງວັນເສົາ ມື້ນີ້ ຫຼັງຈາກໄດ້ໂຈະການປະຕິ ບັດງານມາຊົ່ວໄລຍະນຶ່ງ ເພື່ອ ໃຫ້ພວກນາຍຊ່າງຕໍ່ສາຍໄຟຟ້າ ໄປຍັງໂຮງໄຟຟ້ານິວເຄລຍ ທີ່ ໄດ້ຮັບຄວາມເສຍຫາຍຈາກໄພສຸ ນາມິ ໃນຄວາມພະຍາຍາມເພື່ອ ຢາກໃຫ້ປໍ້ານໍ້າທີ່ຢຸດທໍາງານນັ້ນ ສາມາດແລ່ນໄດ້ອີກເພື່ອຈະເຮັດ ໃຫ້ທ່ອນເຊື້ອໄຟທີ່ຮ້ອນເກີນຂີດ ນັ້ນ ເຢັນລົງ ເຈົ້າໜ້າທີ່ກ່າວວ່າ ອາດຈະໃຊ້ເວລາໄປຈົນຮອດມື້ອື່ນ ໄຟຟ້າຈຶ່ງຈະສາມາດແລ່ນເຂົ້າໄປເຖິງ ໂຮງໄຟຟ້ານິວເຄລຍ ທີ່ໄດ້ຮັບຄວາມເສຍຫາຍນັ້ນ